b'\n_START_ARTICLE_\nKepler-Poinsotov polieder\n_START_PARAGRAPH_\nKepler-Poinsotov polieder (tudi Kepler-Poinsotovo telo) je v geometriji katerikoli od \xc5\xa1tirih pravilnih steliranih poliedrov. Dobimo jih z steliranjem pravilnih konveksnih dodekaedrov in ikozaedrov. Od teh se razlikujejo v tem, da imajo pentagramske stranske ploskve ali slike ogli\xc5\xa1\xc4\x8d._NEWLINE_\xc5\xa0tirje Kepler-Poinsotovi poliedri so prikazani na zgornji sliki. Vsakega izmed njih lahko identificiramo s Schl\xc3\xa4flijevim simbolom v obliki {p, q} in njegovim imenom.'